L 273/22
SK
Úradný vestník Európskej únie
21.10.2022
ROZHODNUTIE RADY (EÚ) 2022/1995 zo 17. októbra 2022, ktorým sa vymenúvajú traja zástupcovia členských štátov za členov a náhradníkov správnej rady Európskeho úradu pre bezpečnosť potravín
RADA EURÓPSKEJ ÚNIE,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods.
1, so zreteľom na návrhy na vymenovanie, ktoré Rade predložili Bulharsko, Česko republika a Írsko, keďže: (1)
Je mimoriadne dôležité zabezpečiť nezávislosť, vysokú vedeckú kvalitu, transparentnosť a efektívnosť Európskeho úradu pre bezpečnosť potravín (ďalej len „EFSA“ – European Food Safety Authority).
Takisto je nevyhnutné zabezpečiť spoluprácu EFSA s členskými štátmi.
(2)
V článku 25 ods.
1 nariadenia (ES) č. 178/2002 sa vyžaduje, aby každý členský štát navrhol do správnej rady EFSA jedného člena a jedného náhradníka ako svojich zástupcov.
Takto navrhnutých členov a náhradníkov s hlasovacím právom vymenúva Rada na obdobie štyroch rokov, ktoré sa môže predĺžiť.
(3)
Rada svojím rozhodnutím zo 7. apríla 2022 (2) vymenovala zástupcov členských štátov za členov a náhradníkov správnej rady EFSA na obdobie od 1. júla 2022 do 30. júna 2026.
(4)
Dňa 1.
mája 2022 zomrel pán Georgi GEORGIEV, člen za Bulharsko.
(5)
Listom z 23. augusta 2022 oznámila svoje odstúpenie pani Patricia REILLYOVÁ, náhradníčka za Írsko.
(6)
Listom z 15. septembra 2022 oznámila svoje odstúpenie pani Jitka GÖTZOVÁ, náhradníčka za Česko.
(7)
Mali by sa preto vymenovať traja noví zástupcovia, ktorí budú zastávať funkciu na zvyšok funkčného obdobia svojich predchodcov.
(8)
Zástupcovia, ktorých navrhli Bulharsko, Česko a Írsko, majú relevantné a rozsiahle skúsenosti a odborné znalosti v oblasti právnych predpisov a politiky potravinového reťazca vrátane hodnotenia rizika, ako aj v oblasti riadiacich, administratívnych, finančných a právnych záležitostí.
Ich vymenovaním sa preto v rámci správnej rady EFSA zabezpečia najprísnejšie štandardy spôsobilosti a najširšia škála dostupných relevantných skúseností,
PRIJALA TOTO ROZHODNUTIE:
Článok 1 Za člena správnej rady Európskeho úradu pre bezpečnosť potravín sa týmto do 30. júna 2026 vymenúva: — pán Koycho KOEV (Bulharsko).
(1) Ú. v. ES L 31, 1.2.2002, s. 1.
(2) Rozhodnutie Rady zo 7. apríla 2022, ktorým sa vymenúvajú zástupcovia členských štátov za členov a náhradníkov správnej rady Európskeho úradu pre bezpečnosť potravín (Ú. v.
EÚ C 159, 12.4.2022, s. 6).